郑刚中
学山野烧异常登高泮宫如在火池中间泮师率诸
传道官颇清，防患计微拙。
学宫墙外草，十里望不绝。
芟除失豫备，滋蔓久盘结。
野烧因风起，四垣具烈烈，
堂上帘低垂，飞灰如落雪。
夭矫逼檐槛，流熛向门阒。
何但光孔圣，亦已照十哲。
诸生固猝猝，矩步未敢越。
相与望而畏，鹿骇惊鸥决。
似闻先生窘。书簏自提挈。
倾盆浆一空，戛斧羔亦竭。
势过万舆薪，杯水谩毫未。
颇欲伏忠信，石壁验庄列。
顾兹烟烬高，难试肤与发。
护持终有物，远近同扑灭。
趋凉寻木阴，气定始焦渴。
三日冷官门，炙手犹可热，
先生听我言，事细不堪忽。
佧薪与去草，此理同一辙。
勿谓草今无，火过茅已茁。